Ace-K представлява много малка част от дейността на вносителите, които имат доста широка продуктова гама. Освен това, тъй като мерките само биха възстановили лоялната конкуренция на пазара на Съюза, се счита, че антидъмпинговите мерки не биха попречили на вносителите да продават разглеждания продукт в Съюза.
 (109)
 В същия контекст, тъй като вносителите и крайните ползватели са подчертали нуждата от два източника на доставки, мерките по-скоро биха разширили възможността за доставки от повече от един източник, отколкото да я предотвратят. Това се дължи на факта, че без мерките промишлеността на Съюза най-вероятно би била изместена от пазара.
 (110)
 Следователно и въз основа на наличната информация става ясно, че налагането на мерките би имало много ограничено въздействие върху вносителите, ако изобщо, и това въздействие определено би било надхвърлено от ползите от тези мерки за промишлеността на Съюза.
 6.3. Интерес на ползвателите
 (111)
 Комисията се свърза с около 80 ползватели на Ace-K при започване на процедурата. Само един ползвател предостави отговори на въпросника. Основните ползватели съставляват част от сегмента от сектора за производство на храни и напитки, който произвежда продукти без захар или с намалени количества захар. Други продажби на Ace-K се осъществяват във фармацевтичния сектор, за да се произвеждат по-лесни за приемане лекарства.
 (112)
 По отношение на оказалия съдействие ползвател, въпреки че Ace-K се използва в по-голямата част от продуктите му, покупките на Ace-K са много малки в сравнение с общите разходи за производство и продажби.
 (113)
 Оказалият съдействие ползвател заяви, че разглежданият продукт е ключова съставка в значителна част от неговите крайни продукти и е изключително трудно да се замени, без това да се отрази отрицателно върху неговите стандарти за качество и конкурентоспособност.
 (114)
 Други трима ползватели, които представляват както големите мултинационални производители на храни и напитки, така и малките специализирани фармацевтични дружества, не попълниха въпросника, но предоставиха коментарите си под формата на писмени изявления. Те заявиха, че чрез определянето на дъмпинг промишлеността на Съюза следва да се поддържа като жизнеспособен конкурент и надежден източник на висококачествен ресурс.
 (115)
 Разследването установи, че с оглед на разходите, значението на Ace-K в крайните продукти е минимално. Въпреки това, както се твърди от оказалия съдействие ползвател, използването на Ace-K е от съществено значение за продуктите, които вече са на пазара. Могат да бъдат разработени нови продукти с алтернативни подсладители, но би било рисковано и скъпо да се променят рецептурите на установени продукти. Затова достъпът на ползвателите до алтернативни източници на Ace-K е от голямо значение.
 (116)
 Това твърдение беше подкрепено и от тримата ползватели, предоставили своите писмени изявления. Те подчертаха, че не желаят да зависят изключително от китайския Ace-K, поради риска от монополни цени в резултат на възможността от концентрация на сектора в КНР.
 (117)
 Както се посочва в съображение 108 по-горе, целта на предложените антидъмпингови мерки е да възстановят равнопоставените условия на конкуренция, които следва да позволят както на производителите от Съюза, така и на китайските производители, да се задържат на пазара като жизнеспособни конкуренти. Потребността на ползвателите от повече от един източник на доставка ще бъде по-добре удовлетворена чрез налагането на мерките,